google/wiki40b huggingface dataset:
Warszawasvenskene

Warszawasvenskene var en gruppe svensker som arbeidet for svenske selskaper i Polen ved andre verdenskrigs utbrudd i 1939 og som engasjerte seg i den polske motstandsbevegelsen som kurerer.
Minst ni personer deltok etter alt å dømme som kurerer. Åtte er kjente, av disse ble sju tatt av Gestapo, mens en, Sven Norrman, da tilfeldigvis var i Stockholm. Av de syv arresterte ble fem funnet skyldige, hvorav fire til dødsstraff.
Warszawasvenskene ble av Heinrich Himmler ansett å ha drevet den viktigste kurerveien mellom motstandsbevegelsen og den polske eksilregjeringen i London, innen de ble tatt av Gestapo sommeren 1942. De første opplysninger om utryddelsesleirer med gasskamre i tyskokkupert Polen nådde de svenske og britiske myndigheter denne veien våren 1942.
Blant Warszawasvenskene var blant andre ASEA-sjefen i Polen Sven Norrman og sjefen for Svenska Tändsticksaktiebolaget i Polen Carl Herslow.
Etter appeller fra blant andre kong Gustaf V og den finske presidenten Risto Ryti ble de fire dødsdommene aldri eksekvert.
Vitsiebsk

Vitsiebsk (hviterussisk: Віцебск) eller Vitebsk (russisk: Витебск) er en by i Hviterussland. Byen har 342 381 innbyggere (2004), og er administrasjonssentrum i Vitsiebsk voblasts.

Historie

Byen ble grunnlagt i 947, og nevnes for første gang i skriftlige kilder i 974. Fra 1320 lå byen under storhertugdømmet Litauen, og fra 1569 under Det polsk-litauiske samveldet. I 1772 ble byen overtatt av Det russiske keiserriket i forbindelse med Polens første deling.
Før andre verdenskrig hadde Vitsiebsk en betydelig jødisk befolkning. Store deler av byens jøder ble drept i en massakre den 11. juli 1941.
Bispelokket

Bispelokket var en toplans trafikkmaskin i Bjørvika i Oslo. Trafikkmaskinen var et møtepunkt mellom Bispegata, som en del av E18, og Nylandsveien som en del av riksvei 162 (frem til 2010: riksvei 4). Bispelokket ble åpnet etappevis mellom 1966 og 1967. Den offisielle åpningen var i desember 1967. Anlegget ble tatt ut av i bruk i 2011 og revet.. 
På det meste passerte 140 000 kjøretøy gjennom trafikkmaskinen per døgn. Bispelokket var Oslos trafikkale sentrum, og alle distanser til Oslo ble regnet hit. Den 31. oktober 2011 ble den nye rundkjøringen ved Postgirobygget brukt til å regne distansen til Oslo. Bispelokket opphørte som riksvei-til-riksvei-kryss da Bjørvikatunnelen åpnet i 2010, og E18 ble ledet utenfor. Antall biler gikk da ned til 40 000 i døgnet.
Bispelokket ble oppfattet som lite pent, og det ble tidlig klart at det skulle rives forbindelse med byutviklingen i Bjørvika på 2000-tallet. Bispelokket ble stengt fredag 28. oktober 2011 kl. 22:00. Rivingen tok fysisk til 4. november 2011 klokken 13:46 med blant annet statsminister Jens Stoltenberg som tilskuer, og var avsluttet 16. februar 2012. Det meste av trafikken på Nylandsveien ble i anleggsperioden flyttet til Nordenga bru (Østre Tangent) som åpnet 29. august 2011. Onsdag 1. februar 2012 kl 22:00 ble tunnelen og vegen under Bispelokket stengt for trafikk, og 2. februar 2012 kl 06:00 ble den lagt utenom trafikkmaskinen. Operagata og Havneveien ble dermed å fungere som en ny hovedvei i Bjørvika. Bispelokket ble så stengt for trafikk 22. januar 2013, og de siste restene av den ble så revet.
Rivingen av tilhørende ramper og konstruksjoner inn til spor 15 på Oslo sentralstasjon, var en del av arbeidene med Dronning Eufemias gate som stod ferdig 11. mai 2014. Det vil bygges en veg med to felt i hver retning og som krysser Dronning Eufemias gate i gateplan før den løftes opp (Nylandsbrua) til dagens høyde, seks meter over jernbanesporene.
Plassen der Bispelokket stod er nå blitt tomteareal for det nye Deichmanske bibliotek, mens Sinsenkrysset nå har tatt over som Norges mest trafikkerte veikryss med over 100 000 kjøretøy i døgnet.
Rødbrun høstlibelle

Utbredelse

Rødbrun høstlibelle er utbredt i et belte fra vest i Europa til Sibir i Asia. Finnes i Danmark, og Sverige, men mangler i Finland. I sydlige Norge langs kysten til Nordland.

Utseende

Kjønnene er noe ulike. Bakkroppen hos hannen har rød grunnfarge. Brystet er brunlig og har skitten-gule flekker (tegninger) på siden. Hunnen er svakere farget i grå-brunt og mangler den klare røde fargen på bakkroppen. Både hannen og hunnen kan skilles fra andre libeller på de særpregete anal-vedhengene, bakerst på bakkroppen.
Vingene holdes i en rett vinkel ut fra kroppen i hvile. Vingespennet er mellom 60 og 65 millimeter.

Levevis

Nymfene lever i vann eller myrtjern i lavlandet, med varierte bredder, med vegetasjon, mudder og noe sand og stein.
Eggene legges i vann, hvor det vanligvis overvintrer. Utviklingen tar 1 år. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er fra juli til månedskifte av oktober/november.
Rødbrun høstlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
William Davenant

Liv og virke

Davenant var sønn av ekteparet Jane Sheperd og John Davenant, han var borgermester og innehaver av Crown Tavern (eller Crown Inn) i Oxford. William Shakespeare var fadder, og ryktet ville ha det til at han var guttens biologiske far. Shakespeare bodde ofte på Crown Tavern under sine reiser mellom London og Stratford-upon-Avon, og det ganske løse ryktet ser ut til å stamme fra en kommentar av Samuel Butler: «For [William Davenant] selv syntes hans litteratur å stamme fra samme kilde som den Shakespeare skrev fra, og han hadde ikke noe i mot å bli kalt hans sønn». Butler mente også selv at noen tekstutdrag var grunnlag nok til å påvise et slektskap.
Da forfatteren Ben Jonson døde i 1637 ble Davenant utnevnt til den etterfølgende poet laureate. Han ble dømt for høyforræderi i 1641, men som forkjemper for stuartene støttet Davenant kong Karl I. Kongen adlet ham i 1643, og sendte ham blant annet som uoffisiell ambassadør til Frankrike. I 1649 utnevnte kong Karl II Davenant til skattmester i den amerikanske kolonien Virginia.
På begynnelsen av restaurasjonen, 21. august 1660, tildelte Karl II to privilegiebrev som ga Davenant og Thomas Killigrew tillatelse til å danne hvert sitt teaterselskap. Killigrews ensemble be sponset av kongen selv, og ble kalt King's Company. Davenants ensemble ble finansiert av hertugen av York, senere kong Jakob II, og ble kalt Duke's Company. Duke-ensembelets stjerne var Thomas Betterton, en av tidens mest kjente skuespillere.
William Davenant døde 62 år gamel den 7. april 1668 etter nesten 40 års problemer med syfilis. Han er bisatt i «Poet's Corner» ved Westminster Abbey; på gravsteinen står : «O rare Sir William Davenant».
Med sine komedier og dramaer skapte Davenant de første teaterstykkene i restaurasjonstiden, og han blir dermed betraktet som Johnsons etterfølger. The Siege of Rhodes (1656), med musikk av blant annet Henry Lawes og Matthew Locke er den første engelske opera.
AIA-gullmedaljen

AIA-gullmedaljen er en pris som deles ut av American Institute of Architects skjenket «av det nasjonale AIA-styret som en anerkjennelse av et betydningsfullt arbeid med varig innflytelse på teori og praksis innen arkitekturen.»
Det er instituttets høyeste utmerkelse. Siden 1947 har medaljen blitt delt ut mer eller mindre årlig. I de siste årene har AIA-gullmedaljen blitt noe overskygget av Pritzker-prisen som har fått mer publisitet.
Abd-al-Masih

Abd-al-Masih (eller Abda) er en kristen helgen og martyr. Han var en ung, omvendt jøde som ble drept av sin far på grunn av hans tro. Det er uenigheter rundt plasseringen av dette martyriumet. Noen kilder sier Singar i Syria, andre Taglibis på Den arabiske halvøy. Han er ansett som en skytshelgen for sterile kvinner i Syria, og har sin festdag den 13. juli, og 22. juli eller 3. oktober.
Kikuyuer

Kikuyuer er Kenyas største etniske gruppe. Språket deres heter kikuyu.
Det er om lag 7,4 millioner kikuyuer i Kenya, noe som tilsvarer ca. 22 % av landets befolkning. Mange kikuyuer er bønder og dyrker det fruktbare sentrale høylandet.
Ordet kikuyu kommer fra kikuyuspråkets gĩkũyũ, i for eksempel agĩkũyũ (navnet på folket). Ifølge en legende er Gikuyu også navnet på en av Guds sønner og også den som har gitt dette folk dets navn. Av Gud fikk Gikuyu de fruktbare sletter omkring Mount Kenya. 
Folkegruppen er blant annet kjent fra Karen Blixens erindringsbok Den afrikanske farmen.
From Russia with Love (film)

Bakgrunn

Valget på å gjøre From Russia With Love som den andre James Bond-filmen falt pga. President Kennedy hadde angitt From Russia with Love som en av sine topp ti favorittbøker. Produsentene Broccoli og Saltzman bestemte seg for dette. Ian Flemings roman var en thriller som omhandlet den kalde krigen, men produsentene endret organisasjonen SMERSJ til den fiktive SPECTRE, for å ikke gjøre det intense forholdet til Soviet enda verre. Filmen var den første til å inneha en scene før tittelsekvensen, og begynte også tradisjonen med å la en kjent sanger synge til filmen.

Handlingsreferat

Filmen er en av de få som nesten følger Flemings roman til punkt og prikke. Organisasjonen SMERSJ fikk nytt navn: SPECTRE, og i tillegg ble navnet på avkoderen «Spector» byttet til «Lektor» for ikke å blande den og SPECTRE. I filmen refereres det også til den avdøde dr No, hovedskurken i den foregående filmen.
James Bond blir sendt til Istanbul, Tyrkia, hvor hans oppdrag er å skaffe den russiske Lektor-avkoderen via en avhoppet russisk agent, korporal Tatiana Romanova. Russerne på sin side er ikke klar over at dette er en plan fra SPECTRE, ment til å lure Bond i en felle.
Hiroto Yamamura

Karriere

Hiroto Yamamura startet sin profesjonelle karriere i Gamba Osaka i 1993.
Raidet mot Nassau

Raidet

Offiserene fra Spania og Frankrike, som så Nassau som en trussel for dem begge, satte i gang et fransk-spansk tokt av franske sjørøvarar og spanske soldater ombord på to fregatter, et kommandert av Blas Moreno Mondragón og det andre av Claude Le Chesnaye. De overrasket 250 engelske innbyggere i hovedstaden i New Providence og tok livet av mer enn 100, tok 22 kanoner og rev ned alle festningsverkene, før de vendte tilbake til Santiago de Cuba et par dager senere med 80-100 fanger. Mellom dem var guvernør Ellis Lightwood.

Ettervirkning

De engelske innbyggerne trakk til skogen til faren var over. Da de kom tilbake fant de øyde fullstendig i ruiner og redusert til en ørken. De flyttet så til andre bebyggelser. England hadde så få forretningar med New Providence at de ikke en gang kjente til katastrofen da det skjedde. Edward Birch var utpekt som ny guvernør, men da han kom til Nassau fant han øyde aude, så han måtte reise hiem tilbake uten å ha startet stillingen sin. Et annet fiendtleg raid i 1706 etterlater bare 27 familier tilbake på New Providence Island.
Merkurs atmosfære

Merkurs atmosfære er en svært tynn og veldig variabel (overflatebunden eksosfære). Atmosfæren inneholder hydrogen, helium, oksygen natrium, kalsium, kalium og vanndamp, med et samlet trykknivå på ca. 10⁻¹⁴ bar (1 nPa). De eksosfæriske stoffene kommer enten fra solvinden eller fra planetskorpen. Sollyset dytter de atmosfæriske gassene bort fra solen, og danner en kometlignende hale bak planeten.
Eksistensen av en atmosfære på Merkur var omstridt før 1974, selv om det på den tiden hadde blitt et konsensus om at Merkur, som månen, ikke hadde noen atmosfære av betydning. Denne konklusjonen ble bekreftet i 1974, da Mariner 10-sonden bare oppdaget en tynn eksosfære. Senere, i 2008, førte forbedrede målinger fra Messenger-sonden til oppdagelsen av magnesium i eksosfæren.
Globulære proteiner

Globulære proteiner eller kuleproteiner er en av de to hovedklassene av proteiner. Der den andre er strukturelt protein, også kjent som fiberprotein. Mens fiberproteinene kjennetegnes ved langstrakte strukturer og inngår i kroppens vev (muskler, hår, cellemembraner, indre organer, osv.), er de globulære proteinene mer kuleformede og mer eller mindre vannløselige. De globulære proteinene inngår også i stoffskifteprosesser, immunforsvaret og DNA, som enzymer, transportører (gjennom cellemembraner), sendebud (hormoner) og regulatorer. Den vannløselige egenskapen gjør proteinene i stand til å eksistere i væske som gjør at de kan delta i så mange av de viktige biologiske prosessene.
De mest kjente globulære proteinene er insulin, hemoglobin og rubisko.
Beginerhusene i Diest

De første årene

Komplekset ble offisielt grunnlagt i 1255, men det meldes at beginerne holdt til i Diest allerede i det foregående tiåret. Ca. 1245 opprettet noen religiøse kvinner beginerhuset Sint-Catharina-ten-Velde ved elven Demer utenfor Diests bymurer. Området lå langt fra sentrum, på myrlendt terreng ved et vannløp som ble kalt «Begijnenbeek» (Beginerbekken). Vanligvis var en av de første institusjonene som ble opprettet et «infirmerie», et hospital der gamle og syke beginere ble pleiet. En slik institusjon nevnes i et charter fra 1291, der det fastlegges at hertug Jan I. av Brabant stiller institusjonen under sin beskyttelse og fritar den fra skatteplikt.
I 1360 fikk Diest festningsverker og vollgraver og beginerhuskomplekset ble plassert innenfor disse, intra muros. Det kom da til å ligge på byens nordøstlige side, mellom den store porten mot Schaffen og Hasselt-porten (ned.: Grote Schaffense poort og Hasseltse poort).

Beginerhusenes regler uniformeres

Opprinnelig kunne hvert beginersamfunn ha egne regler, uavhengig av andre samfunn. På slutten av det 16. århundre forandret dette seg, reglene ble mer uniforme og beginersamfunnenes karakter lignet mer og mer på klosternes. Dette betød blant annet at kontakten mellom beginerne og omverdenen ble begrenset og at pastorens innflytelse tiltok. Hans rolle endret seg, ikke bare med hensyn til de åndelige sidene ved samfunnet, men han ble også mer involvert i de dagelige, materielle oppgavene.
Dette ga en solid basis for beginerhusenes store vekst i tiden rundt motreformasjonen i det 17. århundre. At veksten var stor vitner de fremdeles eksisterende beginerhuskompleksene om. Der kan de fleste husene, og ofte også kirkene, dateres til denne perioden. På den annen side betød van Essches reformering av livet i beginersamfunnet at mye av deres typiske selvstendige, egne karaktertrekk forsvant. Noen viktige forskjeller fra klostrene, som ikke ble endret, var at beginernes eiendeler forble personlige og at de i prinsippet selv måtte sørge for å tjene til livets opphold.
Nyke/Tussen naturreservat

Nyke/Tussen naturreservat ligger i Bø kommune i Nordland. Naturreservatet omfatter blant annet ei rullesteinstrand mellom Nykvåg og Hovden. Området har et areal på 1 689 dekar, hvorav 1 367 dekar sjøareal. Området er vernet for å sikre ei av de største og geomorfologisk best utformete rullesteinstrendene i Nordland.
Gresik kraftverk

Gresik kraftverk er et varmekraftverk på Java i Indonesia. Det har en installert produksjonskapasitet på 2.259 MW etter store utvidelser. Opprinnelig var produksjonsevnen på 880 MW fordelt på 3 blokker av ulik størrelse – to tradisjonelle blokker 2 x 200 MW, og en blokk med kogenerasjon på 480 MW. De er fyrt med hhv tungolje og naturgass. Anlegget har de siste år slitt med ujevn gassforsyning.
Anlegget stod ferdig i 1994. Operatør er Pembangkitan Jawa Bali (PJB), og anlegget står i tilknytning til industri eid av det store indonesiske jemi- og sement-konsernet Gresik. Utstyret ble levert av Mitsubishi.
Braisering

Braisering (av fransk «braiser») innebærer at man koker råvaren med bare litt væske, som også kan være for eksempel vin eller olje, under lokk. Dette gjør at væsken blir igjen i karet og at smakene konsentreres i den lille mengden væske som finnes. Dette er altså en kombinasjonsmetode av tørr og fuktig varme.
Kjøtt braiserer man også for at det skal bli mørere ettersom bindevev — spesielt kollagen — brytes ned effektivt.
Tørrdokk

En tørrdokk er et basseng som kan bli tømt for vann, vanligvis ved hjelp av porter og pumper, slik at skipet kan ettersees eller repareres under vannlinjen.
Villnäs slott

Villnäs slott (finsk Louhisaaren kartano) er en herregård i Villnäs i landskapet Egentliga Finland i Västra Finlands län, rundt 30 kilometer nordvest for Åbo.
Villnäs ble i over tre hundre år eid av slekten Fleming, og deretter over hundre år 1795–1903 av slekten Mannerheim. Carl Gustaf Mannerheim ble født på Villnäs slott i 1867. Hans gren av familien måtte selge eiendommen i 1880 etter farens konkurs.
Hovedbygningen er fra 1655 og er en representant for den italienske senrenessansens palassarkitektur. Den ble oppført av Herman Fleming (1619–1673) og omgis av en stor park i engelsk stil.
Siden 1961 er Villnäs slott eid av den finske staten og fra 1967 er slottet åpent for publikum.
Elaphocera

Utseende

Middelsstore, brede, blanke, brunlige til svarte oldenborrer.

Utbredelse

Slekten er artsrik i middelhavsområdet. I Europa forekommer den i Spania, på Sardinia, i Hellas og Tyrkia.
Cariua

Utseende

En middelsstor, avlang, blekbrun trebukk. Antennene er noe kortere enn kroppen. Pronotum er trapesformet sett ovenfra, dekkvingene jevnbrede, fint hårete.

Utbredelse

Arten er bare kjent fra Costa Rica.
Radio 2

Om serien

Serien er skapt av Tore Ryen, som også står bak suksessene Mot i brøstet (1993–97) og Karl & Co (1998–2001).
Til sammen ble det kun laget 12 episoder av Radio 2 – hver på cirka 25 minutter. Serien hadde premiere 17. oktober 1995 og ble sendt tirsdager kl 19.30 på TV 2. De seks første episodene ble sendt i perioden oktober-november 1995. De seks siste gikk på skjermen fra 23. januar 1996. Hele serien ble også senere sendt i reprise.
Bakgrunnen for at det kun ble produsert 12 episoder av Radio 2 var at det ble for stort arbeidspress for Tore Ryen å jobbe parallelt med både Mot i brøstet og Radio 2. Stresset førte til at Ryen opparbeidet seg et farlig høyt blodtrykk, og han valgte derfor å legge ned Radio 2 og kun jobbe med Mot i brøstet.

Forbindelse til Mot i brøstet

Radio 2 er egentlig en spin-off-serie til Mot i brøstet, og radiostasjonen ble først introdusert gjennom denne serien. I Mot i brøstet-episoden Radiofantomet (vist mandag 16. oktober 1995) deltar Nils (spilt av Sven Nordin) i en konkurranse på den nye radiokanalen Radio 2, der hovedpremien er å få være gjesteprogramleder. Radio 2-programlederne Klaus (spilt av Anders Hatlo) og Eddie (spilt av Karl Sundby) har gjesteopptredener i denne episoden. Dagen etter ble den første episoden av Radio 2 sendt på TV 2, og Sven Nordin og Nils Vogt gjestespilte som henholdsvis Nils og Karl i denne episoden.
Ramón Medina Bello

Landslaget

Ramón Medina Bello spilte 17 landskamper for Argentinas herrelandslag. Han ble tatt ut i Argentinas tropp til Copa América 1991, Copa América 1993 og VM i fotball 1994.
Aloe polyphylla

Beskrivelse

Spiralmønsteret er satt sammen av 5 rekker med 15 til 30 blader hver; en fullvokst plante kan ha så mange som 150 blader. Bladene er brede og har en grå-grønn farge.
Spiralaloe vokser i høylandet mellom 2000 og 2500 meter over havet i bratte skråninger, ofte i det fuktige tåkebeltet rundt Lesotho. I motsetning til de fleste andre arter i aloëfamilien trenger spiralaloen konstant tilgang på vann, men jorden må være veldrenert. Planten liker ikke mye varme og det er ikke uvanlig at planten er dekket av snø vinterstid. Trolig er spiralaloen den herdigste planten i aloëfamilien, og fullvokste eksemplar sies å tåle temperaturer ned mot −12 grader celcius.
Først når planten er 5-7 år gammel blomstrer den med flotte svakt røde til rosa blomstrer.
Wen Tingyun

Wen Tingyun (tradisjonell kinesisk: 温庭筠; forenklet kinesisk: 温庭筠; pinyin: Wen Tīngyūn, Wade-Giles: Wen T'ing-yun) (født 812, død 870) ble ansett som den første virkelige særskilte forfatter av ci-poesi, en musikalsk poesi som dominerte kinesisk lyrikk i den sene perioden av Tang-dynastiet. Han het opprinnelig født som Wen Qi (tradisjonell kinesisk: 温歧; forenklet kinesisk: 温歧; pinyin: Wen Qi).
Han ble født i Qin i provinsen Shanxi. Han bidrog til å etablere den stilen som kalles Ci i kinesisk poesi. Hans diktning er representert i den viktige 1700-talls-antologien Tre hundre Tang-dikt. Blant hans tilhengere var Yu Xuanji.
9. september 1944-ordenen

Insignier

Ordenstegnet for 9. september 1944-ordenen består av en femtagget, utbøyd stjerne. Stjernen er hvitemaljert for 1. og 2. klasse, i rød emalje for 3. klasse. Midtmedaljongen er i gull og har portrett av den revolusjonære nasjonalisten Vasil Levski (1837–1873). Han ledet i 1872 en mislykket oppstand mot Det osmanske rike. For 1. klasse er medaljongen omgitt ev en bord utformet som en grønn laurbærkrans. Ordenstegnene for 1. klasse har på revers en midtmedaljong med innskriften 9 септ. 1944 over tre linjer i gullskrift på rød emalje med grønn laurbærkrans rundt. Ordenstegnene for 2. og 3. klasse har kun motiv på advers og her har laurbærkransen rundt medaljongen innskriften 9 септ. 1944. Ved tildeling for militær innsats er det korslagte, oppadvendte sverd lagt bak stjernen.
Ordensbåndet for 1. klasse ble i 1945 fastsatt til helrødt, mens 2. og 3. klasse var uten bånd og ble båret direkte på brystet. Senere ble ordensbåndet for 1. klasse rødt med kantstriper i hvitt og grønt. Dette er fargene i Bulgarias flagg. For 2. klasse fikk ordensbåndet rød farge med kant- og midtstriper i lyst blått og for 3. klasse rødt med blå kantstriper.

Tildeling

Det ble mellom 1945 og 1990 foretatt tildeling til 71 007 mottagere. Den første tildelingen av 9. september 1944-ordenen gikk til Georgi Dimitrov, som fikk ordenens 1. klasse med sverd.
Roing under Panamerikanske leker 1963

Roing under Panamerikanske leker 1963. Roing var med som en av tjue sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var sju roøvelser for menn. USA ble beste nasjon med fire gullmedaljer foran Argentina, Uruguay og Canada med en hver.
Surfemusikk

Norge

I Norge har surferockerne The Beat Tornados gjort seg bemerket, og gitt ut flere musikkalbum. De er signert til Wicked Cool Records, som eies av Little Steven (Steven Van Zandt)
Stjordølafylke

Stjordølafylke (norrønt: Stjórdœlafylki) var ett av de åtte historiske fylkene i Trondheimen fra jernalderen til ut i middelalderen. Stjordølafylke omfattet Stjørdalen og Neadalen. Høvdingesetet lå på Værnes. Det har også vært beskrevet at Klæbu hørte til dette fylket, men det er sannsynlig at Klæbu hørte til Gauldølafylke.
De historiske fylkene i Trondheimen var lokale rettsfellesskap med hvert sitt fylkesting. De ble dannet en gang i eldre jernalder eller begynnelsen av yngre jernalder. De fire fylkene Øynafylke, Skøynafylke, Sparbyggjafylke og Verdølafylke utgjorde Inntrøndelag som hadde ting på Mære. Utsendinger fra de fire fylkene i Inntrøndelag og de fire fylkene i Uttrøndelag: Stjordølafylke, Strindafylke, Gauldølafylke og Orkdølafylke, møttes også til Frostating på Frosta. På 900-tallet ble også Nordmørafylke, Romsdølafylke og Naumdølafylke en del av Frostating.
University of East Anglia

Rangeringer

University of East Anglia ble rangert som nummer 16 av 126 britiske universiteter på Complete University Guides liste for 2016 og som nr. 20 av 119 britiske universiteter på The Guardians 2016-liste.
THE World University Rankings 2014-2015 plasserte University of East Anglia som det 198. av de 500 beste universitetene i verden. I QS World University Rankings for 2014 rangerte universitetet som nummer 240 og i Academic Ranking of World Universities (Shanghai-rankingen) for 2014 som nummer 151-200 av verdens universiteter.